AUTORIZACIÓN DOS HORARIOS NAS FESTAS DE NADAL PARA ESTABLECEMENTOS E ACTIVIDADES
ADMINISTRACIÓN LOCAL — Municipal — Moaña (Outros documentos, notificacións e informacións públicas, 03/01/2024)

Asunto: Autorización da ampliación do horario dos establecementos e das actividades recreativas durante as noites do 30 de decembro, do 31 de decembro ao 1 de xaneiro e a noite do 5 ao 6 de xaneiro de 2024 do Nadal do 2023 -2024. Con data 28 de decembro a alacaldesa dictou Resolución de Alcaldía número 1169-2023 pola que se aproban as Autorizacións das ampliacións de horarios para establecementso e actividades recreativas realizadas durante o Nadal, co texto seguinte: “PRIMEIRO.— Autorizar as ampliacións do horario xeral de peche dos establecementos abertos ao público, así como o de finalización dos espectáculos públicos e das actividades recreativas en 2 horas, en atención aos criterios expostos, previa declaración responsable a presentar por cada unha das persoas ou entidades interesadas. As autorizacións de ditarán, previa instrución do procedemento e segundo o establecido no artigo 9 da dita Orde do 23 de outubro de 2020 da VICEPRESIDENCIA PRIMEIRA E CONSELLERÍA DE PRESIDENCIA, XUSTIZA E TURISMO da Xunta de Galicia, sempre e cando o establecemento ou a entidade interesada comunique mediante Declaración Responsable ante o rexistro de entrada no Concello, cunha antelación mínima de 3 días á do día no que vaia a prolongar o horario de peche. No caso dos establecementos, esta autorización de ampliación do horario de peche abarcará unicamente ao uso interior do local. Nas autorizacións que se tramiten desde o Departamento de Urbanismo, deberá de cumprirse o expresamente establecido na Orde do 23 de outubro de 2020, os condicionantes da licencia, así coma o resto de normativa de aplicación (terrazas, acústica, etc.) que de seguido se resumen: Cuestións xerais de aplicación da Orde dictada pola Vicepresidencia primeira e Consellería de presidencia, xustiza e turismo da Xunta de Galicia do 23 de outubro de 2020 pola que se determina o horario de apertura e peche dos establecementos abertos ao público e de inicio e finalización dos espectáculos públicos e das actividades recreativas. (DOG núm.219 do venres 30 de outubro de 2020): Horario de apertura dos establecementos abertos ao público e de inicio dos espectáculos públicos e as actividades recreativas, non poderán abrir antes das 6.00 horas da mañá. En todo caso e para todos os establecementos regulados nesta orde, entre o seu peche e a apertura seguinte deberá transcorrer un período mínimo de 4 horas. Cando coincidan o horario especial de peche e máis o tempo máximo de desaloxo xunto cunha ampliación de 2 horas autorizada polo concello e non sexa posible compatibilizar o peche e a apertura seguinte co disposto neste número, o establecemento en que concorran as devanditas circunstancias deberá, en todo caso, atrasar o horario xeral de apertura que lle corresponda durante o tempo necesario para que transcorra un período mínimo de 4 horas. No artigo 5 defínese o horario de peche dos establecementos abertos ao público e de finalización dos espectáculos públicos e actividades recreativas. O horario xeral de peche dos establecementos abertos ao público (cada local deberá ter en conta a súa licenza municipal de actividade) e o horario xeral de finalización das actividades recreativas é o seguinte: II. Actividades recreativas. III.2.5. Establecementos de restauración. III.2.7. Establecementos de ocio e entretemento. Hai que ter en conta tamén que no caso dos establecementos, sobre este horario xeral, na véspera de festivos e na fin de semana o horario pasa a aumentar ata en 30 minutos. Sobre o horario xeral de peche é sobre o que autoriza ampliación de horario de peche con motivo das festas do Nadal en 2 horas adicionais. O tempo de desaloxo defínese así: á hora de peche establecida acenderanse as luces xerais do establecemento e as portas de entrada e saída quedarán expeditas e abertas para que se poida producir o completo e ordenado desaloxo. Sen prexuízo dos límites que veñan impostos pola normativa sectorial ou de seguridade e orde pública, o desaloxo dos establecementos practicarase nos seguintes períodos de tempo, atendendo á súa capacidade, no caso dos locais de Moaña, con aforo inferior a 500 persoas: no tempo máximo de 30 minutos, desde a hora de peche. Xunto co anterior, deberase ter en conta a normativa de contaminación acústica e demais normativa de aplicación, así como a ORDENANZA MUNICIPAL REGULADORA DE TERRAZAS PARA ACTIVIDADES DE RESTAURACIÓN que establece no art.19 d) “Non se permite colocar ningún elemento no exterior do cerramento como aparellos, TV, pantallas, autofalantes.” As activades recreativas debidamente comunicadas ou organizadas polo propio Concello (30 e 31 de decembro e 5 de xaneiro), quedarán suxeitas tamén ao disposto neste decreto.” As persoas / establecementos que desexen solicitar esta autorización deberán presentar unha instancia no ben na sede electrónica ou no rexistro xeral do Concello de Moaña ou en calquera das formas establecidas no art.16.4 da Lei 39/2015, do 1 de outubro, do procedemento administrativo común das Administracións Púbicas. O decreto completo indicador deste anuncio esta publicado no taboleiro de anuncios da Sede elctronica do Concello de moaña https://concellodemoana.sedelectronica. gal/info. Moaña, 29 de decembro do 2023. A alcaldesa, Leticia Santos Paz.